**Kapitāla daļu pirkuma līgums**

Rīgā, 2024.gada [datums].[mēnesis]

**SIA “CITY ESTATES”**, reģistrācijas Nr.40103219898, tās valdes locekļa Normunda Saminska personā (turpmāk - Pārdevējs), no vienas puses, un

**[Vārds Uzvārds/ Nosaukums],** personas kods/reģistrācijas Nr. tās valdes locekļa/pilnvarotās personas\_\_\_\_\_\_ personā (turpmāk - Pircējs), no otras puses, un abi (Pārdevējs un Pircējs) kopā saukti Puses, bez viltus, maldības un spaidiem noslēdz šo līgumu, turpmāk tekstā –Līgums, par sekojošo:

Līgumā lietotie termiņi:

Šajā Līguma lietotajiem termiņiem iz zemāk norādītā nozīme:

*Manta –* Pārdevējampiederošas SIA **“Jomas 57”, reģistrācijas Nr. 40203582877**, 389 000 kapitāla daļas, kas veido 100% no kapitāla;

*Līgums –* šis Līgums kopā ar visiem tam pievienotajiem pielikumiem (ja tādi ir);

*Pirkuma cena –* naudas summa, kas ir maksājama par Mantu saskaņā ar Līgumu apmērā, kāds noteikts Līguma 2 punktā.

Ņemot vērā, ka:

*- Mantas pārdošana, izmantojot cenu aptauju (turpmāk – Cenu aptauja), kurā Pircējs piedāvāja augstāko cenu, šādi paužot vēlmi iegādāties no Pārdevēja Mantu saskaņā ar Cenu aptaujas un šī pirkuma līguma noteikumiem;*

*- 2024.gada [datums].[mēnesis] Pircējs ir iemaksājis Pārdevējam drošības naudu [summa] (turpmāk - Drošības nauda), kas atbilstoši Cenu aptaujas noteikumiem ir ieskaitāma piedāvātās cenas summā jeb mantas pirkuma cenā, ja tiek izpildīti Cenu aptaujas un šī pirkuma līguma noteikumi,*

Puses vienojas:

1. Pārdevējs pārdod, bet Pircējs pērk Pārdevējam *piederošo Mantu*, kas ir 100 % SIA “Jomas 57”, reģistrācijas Nr. 40203582877 (turpmāk - Sabiedrība), apmaksāts un balsstiesīgs pamatkapitāls.
2. Atbilstoši Pircēja izteiktajam cenu piedāvājumam par Mantu, un tā pieņemšanai no Pārdevēja puses, Mantas Pirkuma cena tiek noteikta EUR [summa] [summa vārdiem]. Pirkuma cena ir galīga un visaptveroša maksa par Mantu, kura Pircējam ir jāsamaksā Pārdevējam par Mantas iegūšanu.
3. Puses apliecina, ka tās apzinās Mantas vērtību un atsakās celt viena pret otru prasības par zaudējumiem, prasības par noteiktās Mantas Pirkuma cenas izmaiņām un/vai šī Līguma atcelšanu nesamērīgu zaudējumu dēļ.
4. Cenu aptaujas ietvaros Pircēja samaksātā Drošības nauda ir ieskaitāma Pirkuma cenā.
5. Atlikušo Pirkuma cenas daļu, kas ir starpība starp šī Līguma 2.punktā norādīto Pirkuma cenu un Drošības naudu, bet konkrēti, EUR [summa] [summa vārdiem], Pircējs ir samaksājis Pārdevējam pirms šī Līguma parakstīšanas dienas, naudu pārskaitot uz Pārdevēja bankas kontu: LV74MULT1010A66080010, AS "Industra Bank”.
6. Pārdevējs apliecina, ka visa Manta (kapitāldaļas) ir pilnībā apmaksātas un nepastāv Pārdevējam zināmi strīdi par Mantas piederību. Neviena no Mantas (kapitāldaļām) nav nekādā veidā atsavināta vai atdāvināta, nav apgrūtināta ar lietu tiesībām.
7. Pircējs apliecina, ka līdz šī Līguma noslēgšanai viņš ir iepazinies ar Sabiedrības darbību, finansiālo stāvokli, tiesībām, pienākumiem un saistībām, Sabiedrībai piederošā nekustamā īpašuma statusu, juridisko un faktisko stāvokli, un visu citu, ko Pircējs uzskatīja par svarīgu un nepieciešamu, lai pieņemtu lēmumu par Mantas iegādi saskaņā ar Cenu aptaujas noteikumiem un šo Līgumu, tai skaitā ir izvērtējis Mantas vērtības atbilstību Pirkuma cenai un Sabiedrības darbības rezultātiem, Pircējs apņemas necelt pret Pārdevēju jebkādas pretenzijas vai prasījumus visa iepriekš minētā sakarā.
8. Vienlaikus ar šī Līguma parakstīšanu Puses paraksta Latvijas Republikas Uzņēmumu reģistrā (turpmāk – Uzņēmumu reģistrs) iesniedzamos Sabiedrības dokumentus, kas atbilstoši Latvijas Republikas normatīvajiem aktiem apliecina Mantas (kapitāldaļu) īpašuma tiesību pārejas faktu no Pārdevēja Pircējam.
9. Pircēja īpašuma tiesību uz Mantu publiskā ticamība tiek iegūta ar brīdi, kad Pušu savstarpēji parakstīti Sabiedrības dokumenti, kas atbilstoši normatīvajiem aktiem ir iesniedzami Uzņēmuma reģistrā, ar lēmumu ir pievienoti Uzņēmumu reģistrā esošās Sabiedrības lietas materiāliem un Uzņēmumu reģistrā parādās ieraksts, ka Pircējs ir Sabiedrības dalībnieks, kuram pieder Manta.
10. Puses apņemas savstarpēji sadarboties un nevilcinoties veikt visas no tiem atkarīgās darbības, lai Sabiedrības dokumenti, kuri apliecinās Mantas nodošanas un īpašuma tiesību pārejas faktu no Pārdevēja Pircējam, Uzņēmumu reģistrā tiktu iesniegti pēc iespējas īsākā laikā pēc to parakstīšanas.
11. Pārdevējs nenes nekādu atbildību par Sabiedrības izpildinstitūcijas rīcību (darbību un/vai bezdarbību), un Pircējs apņemas necelt pret Pārdevēju jebkādas pretenzijas vai prasījumus saistībā ar to.
12. Visus izdevumus, kas saistīti ar šī Līguma noslēgšanu un šajā Līgumā noteikto izmaiņu Mantas īpašnieku sastāvā reģistrāciju Uzņēmumu reģistrā, t.sk. likumā noteikto dokumentu vai parakstu notariālo apliecināšanu, un citus ar Mantas pirkumu saistītos izdevumus, sedz Pircējs.
13. Visa veida paziņojumi, uzaicinājumi nosūtāmi Pusēm uz to Līgumā norādīto juridisko adresi/dzīvesvietas adresi vai dokumenta, kurš parakstīts ar drošu elektronisko parakstu un satur laika zīmogu, veidā uz šādam Pušu e-pasta adresēm:
	1. Pārdevējam - izsoles@pnbbanka.eu;
	2. Pircējam - [e-pasta adrese].
14. Šis Līgums stājas spēkā, kad abas Puses to parakstījušas.
15. Šis Līgums ir saistošs Pušu tiesību un saistību pārņēmējiem. Visiem šī Līguma grozījumiem un papildinājumiem ir jābūt noformētiem rakstiskā veidā un Pušu parakstītiem.
16. Visas domstarpības un strīdus, kas rodas sakarā ar šo Līgumu, Puses risina pārrunu ceļā, taču, ja nav iespējams panākt vienošanos, tad strīds tiek izšķirts Latvijas Republikas normatīvajos aktos noteiktajā kārtībā.
17. Šis Līgums ir sastādīts 3 (trijos) eksemplāros latviešu valodā, no kuriem viens eksemplārs atrodas pie Pārdevēja, viens eksemplārs pie Pircēja, bet viens eksemplārs tiek nodots Sabiedrībai.

|  |  |
| --- | --- |
| *Pārdevējs:*SIA “CITY ESTATES”Valdes loceklis  Normunds Saminskis | *Pircējs:*Vārds Uzvārds/Nosaukums, valdes loceklis/pilnvarotā personaVārds Uzvārds  |